17 Maret
17 Maret nyaéta poé ka-76 dina sataun (ka-77 dina taun kabisat) dina kalénder Gregorian, sésana 289 poé.

Kajadian 

 45 SM – Dina kameunangan pamungkasna, Julius Caesar ngéléhkeun pasukan Pompéy nu dipingpin ku Titus Labienus jeung Pompey Si Adi dina Patempuran Munda.
 432 – Saint Patrick diculik ti imahna di Inggris ku bajak laut, dijadikeun budak beulian di Irlandia.
 1560 – Bénténg Coligny di Pulo Villegagnon di Rio de Janeiro diserang jeung diancurkeun ku Portugis nalika kampanye militerna ngalawan Perancis Antartika.
 1677 – Pangepungan Valenciennes wanci Perang Perancis-Walanda, lekasan ku hasilna Perancis ngarebut kota éta.
 1776 – Révolusi Amérika: Pangepungan Boston réngsé nalika Tentara Inggris ngévakuasi pangeusi Boston ka Nova Scotia.
 1824 – Perjangjian Inggris-Walanda ditéken di London, ngabagi arkipelago Malayu. Hasilna, Bobojong Malayu dikawasa ku Inggris, sedeng Sumatra jeung Jawa katut sabudeureunna dikawasa ku Walanda.
 1860 – Perang Taranaki Kahiji dimimitian di Taranaki, Selandia Anyar, minangka phasé utama dina Perang Selandia Anyar.
 1861 – Karajaan Italia diproklamirkeun, Giuseppe Garibaldi jadi rajana.
 1876 – Jéndral Crook ngancurkeun panampungan Indian Cheyennes jeung Sioux Oglala.
 1891 – SS Utopia tabrakan jeung HMS Anson di Gibraltar, 562 tina total 880 panumpang maraot.
 1938 – Angkatan Udara Italia dina raraga ngabantuan Fransisco Franco, ngabombardir Barcelona dina Perang Sipil Spanyol.
 1939 – Perang Cina-Jepang Kadua: Patempuran Nanchang lumangsung antara Kuomintang jeung Jepang.
 1942 – Kémp Konséntrasi Bełżec dibuka ku dipindahkeunna 30.000 urang Yahudi ti Lublin, Polandia.
 1945 – Sakutu ngabombardir Sumatra Kalér.
 1948 – Bélgia, Perancis, Luksemburg, Walanda jeung Inggris naréken Perjangjian Brussel, cikal bakal kana Perjangjian Atlantik Kalér nu bakal ngadegkeun NATO.
 1950 – Panaliti di Universitas California, Berkeley, ngabéwarakeun dijieunna unsur ka-98, “californium”.
 1957 – Hiji pasawat murag di Cebu, Philipina, nelasan Présidén Philipina Ramon Magsaysay katut 24 urang lianna.
 1959 – Tenzin Gyatso, Dalai Lama ka-14, kabur ti Tibét ka India.
 1960 – Présidén AS Dwight D. Eisenhower néken arahan NSC ngeunaan program aksi rahasiah anti-Kuba nu bakal nungtun kana panyerangan Teluk Babi.
 1963 – Gunung Agung di Bali bitu, nelasan kira-kira 1.100 jalma.
 1969 – Golda Meir jadi PM awéwé Israél nu munggaran.
 1973 – Photo nu meunangkeun Hadiah Pulitzer Burst of Joy dicokot, ngagambarkeun manten tahanan perang dipanggihkeun deui jeung kulawargana, jadi simbul réngséna ilibiung AS dina Perang Viétnam.
 1988 – Pasawat jét Kolombia, Boeing 727, murag di sisi gunung di deukeut wates Vénezuéla, nelasan 143 jalma.
 1988 – Perang Kamerdékaan Éritréa: Komando Nadew, korp tentara Éthiopia di Éritréa, diserang ku Front Pangbébasan Rakyat Éritréa, minangka aksi bubuka dina Patempuran Afabet.
 1992 – Kadutaan Israél di Buenos Aires diserang ku bom mobil, nelasan 29 jalma sarta nyideraan 242 lianna.
 1992 – Réferéndum pikeun mungkas apartheid di Afrika Kidul ngaluarkeun hasil 68,7% banding 31,2%.
 2000 – Lima ratus tilu puluh anggota panyembahan Pagerakan Réstorasi tina Sapuluh Paréntah Gusti di Uganda maraot dina hiji kahuruan, diangkeuh minangka maéhan manéh masal nu dirancang pamingpinna. Di tempat séjénna, 248 anggota lianna kapanggih maraot ogé.
 2003 – Robin Cook, Sekertaris Nagara Urusan Luar Nagri jeung Pasamakmuran, mundur tina Kabinét Inggris alatan teu panuju kana rencana pamaréntah ngilu ilibiung dina serangan ka Irak.
 2004 – Pakéwuh di Kosovo: Leuwih ti 22 urang maraot sarta 200 taratu. Tilu puluh lima kuil Ortodoks Sérbia jeung dua masjid alancur.

Nu babar 

 763 – Harun al-Rashid, khalifah Abbasiah (td. 809)
 1231 – Kaésar Shijō ti Jepang (td. 1242)
 1537 – Toyotomi Hideyoshi, daimyo Jepang (td. 1598)

 1907 - Takeo Miki, Perdana Mentri Jepang ka-66.

 1834 – Gottlieb Daimler, insinyur, pangusaha Jérman, nu munggaran ngarancang motor (td. 1900)
 1919 – Nat King Cole, musisi Amérika (td. 1965)
 1920 – Sheikh Mujibur Rahman, présidén kahiji Bangladesh (td. 1975)
 1939 – Nurcholis Madjid, cendikiawan Indonésia (td. 2005)
 1940 – Mieke Wijaya, artis Indonésia
 1951 – Kurt Russell, aktor Amérika
 1955 – Gary Sinise, aktor Amérika
 1959 – Paul Black, pamaén dram Amérika (LA Guns)
 1967 – Billy Corgan, musisi Amérika (Smashing Pumpkins)
 1976 – Álvaro Recoba, pamaén bola Uruguay
 1986 – Edin Džeko, pamaén bola Bosnia
 1986 – Nikita Mirzani, artis Indonésia
 1988 – Grimes, artis Kanada
 1992 – John Boyega, aktor Inggris
 1997 – Katie Ledecky, atlét ngojay Amérika

Nu pupus 

 45 SM – Titus Labienus, jénderal Romawi (l. 100 SM)
 624 – Amr ibn Hishām / Abu Jahal, pamingpin Quraisy
 1361 – An-Nasir Hasan, sultan Mamluk ti Mesir
 1406 – Ibnu Khaldun, cendikiawan Tunisia (l. 1332)
 1527 – Rana Sanga, pangawasa India (l. 1482)
 1853 – Christian Doppler, élmuwan Austria (l. 1803)
 1956 – Irène Joliot-Curie, élmuwati Perancis (b. 1897)l
 1957 – Ramon Magsaysay, présidén Philipina ka-7 (l. 1907)

Poé peré / poé panginget-nginget

Tumbu luar 

 https://en.wikipedia.org/wiki/March_17

 https://id.wikipedia.org/wiki/17_Maret
 https://www.onthisday.com/events/march/17

Maret